text: Прочитания 6977 прочитания Коментари 1 коментара Препоръчвания 1 препоръчвания Запазване Запазване
  5 май 2022 10:45
  Руския MJ
  Творческият лагер около руския президент Владимир Путин се разцепи тази седмица, след като роденият във Варна руски естраден певец Филип Киркоров се скара с главния редактор на пропагандния канал Russia Today Маргарита Симонян. Причината е обидата, която "журналистката" нанесе на комика Максим Галкин (45 г.), настоящ съпруг на певицата Алла Пугачова (73 г.), за която Киркоров беше женен от 1994 до 2005 г.
  И Галкин, и Пугачова се обявиха за противници на войната от първия й ден, а след свалянето на шоуто на Галкин от ефир двойката избяга от Русия в Израел, където набира средства, за да помага на украински бежанци. "Всички знаят, че Галкин е хомосексуалист, който се ожени за по-стара жена, за да се обогати и да придвижи кариерата си напред", заяви в края на миналата седмица по държавната телевизия главната редакторка на RT, цитирана от "Радио Свобода".
  "Светила ли си им? Как трябва да гледат на теб децата на Алла и Максим?... Ти си журналист, а не бабичка на пазара, разнасяща непристойни слухове и клюки", не й остана длъжен Киркоров във видео в Instagram. В него певецът, който през 2014 г. приветства анексацията на Крим, а преди броени дни изнесе цели четири концерта в Кремъл по случай 55-годишнината си, се жалва, че все повече вижда преследването на хора с алтернативна гледна точка, а ловците на вещици само влошават вътрешното разделение в руското общество.
  Кавгата между двамата прислужници на Кремъл продължи. В Twitter Симонян отговори на певеца, уж цитирайки думите на подчинения й в RT журналист Антон Красовски. Според отговора й под името на Красовски руското общество е "по-монолитно и единно от всякога", като пропагандистката обвинява Киркоров в сексуални извращения и в предателство и заявява, че "засега хора като Симонян възпират руския народ от конкретни и евентуално незаконни действия" срещу тези, които не подкрепят напълно руската война и президента.
  Въпросът сега, след като всички западни изпълнители отмениха турнетата си в Русия, а редица изпълнители като Пугачова избягаха, е дали Русия няма да изгуби и "руския Майкъл Джексън". Киркоров все пак изказа публично несъгласието си с водеща пропагандистка на "Кремъл", докато протестиращи срещу войната биват арестувани по площадите, дори когато плакатите им са празни.
  * Песен на Максим Галкин и Алла Пугачова
  медии Russia Today Филип Киркоров Алла Пугачова Русия Маргарита Симонян
  Любопитната Съседка 21:01, 05 май 22 , Неутрално
  Селска свада между две прислужнички в Кремъл. Щом като лелката Филип Киркоров е обявен за "руския Michael Jackson", то тогава става кристално ясно какво е нивото на руската култура, на която ние не спираме да се възхищаваме.